№ Ն/42068-22

**«ՍՄԱՐԹԼՈՋԻՍԹԻՔՍ» ՍՊԸ ՏՆՕՐԵՆ**

**ԱՐՏԱՇԵՍ ՄԿՐՏՉՅԱՆԻՆ**

(ք. Երևան, Հ.Հովհաննիսյան փողոց, հ.24/7,

Էլ. փոստ՝smartlogisticsavan@yandex.com)

**Ծ Ա Ն ՈՒ Ց ՈՒ Մ**

**Պայմանագիրը միակողմանի լուծելու մասին**

Երևանի քաղաքապետարանի և «ՍՄԱՐԹԼՈՋԻՍԹԻՔՍ»ՍՊԸ-ի /այսուհետ՝ Ընկերություն/ միջև 19.07.2022թ. կնքված «ԵՔ-ԷԱՃԱՊՁԲ-22/176-1**»** ծածկագրով Պետության կարիքների համար ապրանքի մատակարարման պայմանագրի (այսուհետ՝ Պայմանագիր) 1.1 կետի համաձայն՝ «Վաճառողը պարտավորվում է սույն պայմանագրով սահմանված կարգով, ծավալներով, ժամկետներում և հասցեով Գնորդին մատակարարել պայմանագրի N 1 հավելվածով` Տեխնիկական բնութագրով նախատեսված ապրանքը (այսուհետ` ապրանք), իսկ Գնորդը պարտավորվում է ընդունել ապրանքը և վճարել դրա համար։ Ապրանքի մատակարարման ժամանակացույցը սահմանված է սույն պայմանագրի N 3 հավելվածով»:

Պայմանագրի 2.1.3 կետի համաձայն՝ Երևանի քաղաքապետարանի աշխատակազմի հանրակրթության վարչությունը 03.11.2022թ. ժ.10:21-ին և 18.11.2022թ. ժ.11:58-ին էլեկտրոնային փոստով, ինչպես նաև հեռախոսակապի միջոցով դիմել է Ընկերությանը` տեխնիկական բնութագրով նախատեսված ապրանքները մատակարարելու պահանջով, որից հետո Ձեզ՝ 11.29.2022թ.. հ.12/136756-22 գրությամբ տրվել է ողջամիտ ժամկետ ապրանքի մատակարարման համար:

Սակայն Ընկերությունը պայմանագրով նախատեսված պարտավորությունները կատարել է մասնակի՝ մատակարարելով միայն N 1 չափաբաժնի ապրանքը, իսկ N 2 չափաբաժինը՝ ընդհանրապես չի մատակարարել:

ՀՀ քաղաքացիական օրենսգրքի 408-րդ հոդվածի համաձայն՝ «Պարտավորության խախտում է համարվում այն չկատարելը կամ անպատշաճ (կետանցով, ապրանքների, աշխատանքների և ծառայությունների թերություններով կամ պարտավորության բովանդակությամբ որոշվող այլ պայմանների խախտմամբ) կատարելը»։

ՀՀ քաղաքացիական օրենսգրքի 345-րդ հոդվածի 1-ին մասի համաձայն՝ «Պարտավորության ուժով մի անձը (պարտապանը) պարտավոր է մեկ այլ անձի (պարտատիրոջ) օգտին կատարել որոշակի գործողություն. այն է` վճարել դրամ, հանձնել գույք, կատարել աշխատանք, մատուցել ծառայություն և այլն, կամ ձեռնպահ մնալ որոշակի գործողություն կատարելուց, իսկ պարտատերն իրավունք ունի պարտապանից պահանջել կատարելու իր պարտականությունը»։

Պայմանագրի 2.1.7 կետի համաձայն՝ Գնորդը իրավունք ունի միակողմանի լուծել պայմանագիրը (լրիվ կամ մասնակի), եթե Վաճառողն էականորեն խախտել է պայմանագիրը.

Վաճառողի կողմից պայմանագիրը խախտելն էական է համարվում, եթե

ա) մատակարարվել է անպատշաճ որակի ապրանք, որը չի կարող փոխարինվել Գնորդի համար ընդունելի ժամկետում,

բ) ապրանքի մատակարարման ժամկետները խախտվել են 5 օրից ավելի:

Պայմանագրի հ.2 հավելվածի մատակարարման ժամանակացույցի համաձայն՝ ապրանքի մատակարարման ժամկետ է սահմանված Պայմանագիրն ուժի  
մեջ մտնելուց, մինչև 20.11.2022թ.:

ՀՀ քաղաքացիական օրենսգրքի 466-րդ հոդվածի 3-րդ մասի համաձայն՝ «Պայմանագիրը լրիվ կամ մասնակի կատարելուց միակողմանի հրաժարվելու դեպքում, երբ պայմանագրից հրաժարվելը թույլատրվում է օրենքով կամ կողմերի համաձայնությամբ, պայմանագիրը համապատասխանաբար համարվում է լուծված կամ փոփոխված»:

Հաշվի առնելով այն հանգամանքը, որ Ընկերությունը խախտել է պայմանագրով սահմանված պարտավորությունները` Երևանի քաղաքապետարանը, ղեկավարվելով վերը նշված իրավական հիմքերով, միակողմանի հրաժարվում է Պայմանագրի 2-րդ չափաբաժնից, համարելով այն լուծված՝ 13 599 999.60 ՀՀ դրամ գումարի չափով:

Պատշաճ ծանուցումն ապահովելու նպատակով` կկիրառվի ՀՀ կառավարության 2017 թվականի մայիսի 4-ի N 526-Ն որոշմամբ հաստատված «Գնումների գործընթացի կազմակերպման մասին» Կարգի 33-րդ կետի 17-րդ ենթակետով սահմանված դրույթները:

Ընկերության կողմից, որպես պայմանագրային պարտավորությունների պատշաճ կատարման ապահովում ներկայացված որակավորման և պայմանագրի ապահովումները (տուժանքի մասին համաձայնագրերը՝ հավելված 4.2 և հավելված 5.1) կից վճարման պահանջագրերի հետ միասին, սահմանված կարգով, կներկայացվեն Ընկերությանը սպասարկող բանկ՝ տուժանքի մասին համաձայնագրերով սահմանված գումարները Երևանի քաղաքապետարանի 900015211429 հաշվեհամարին փոխանցելու նպատակով:

**ՀԱՐԳԱՆՔՈՎ՝ ՄԱՐԳԱՐԻՏ ԽԱՉԱՏՐՅԱՆ**



**ՀԱՆՐԱԿՐԹՈւԹՅԱՆ ՎԱՐՉՈւԹՅԱՆ ՊԵՏ**

Կատարող՝ Ա.Գաբրիելյան

Հանրակրթության վարչություն

հեռ. 011 514447